Laasme klaasikoda

Laasme klaasikoda oli 18. sajandil Puurmani mõisa juurde kuuluv klaasikoda, mis asus Laasme külas Jõgevamaal.

Laasme klaasikoda jäi Puurmani mõisast 3 km põhja poole.Varep 1962, 200. Selle rajas Andreas Gotthard von Manteuffel (1714–1768). See tegutses ilmselt 1764. aastast 1780. aastateni.Roosma 1969, 79. Teistel andmetel pandi see tööle 1765. aastal ning sulges uksed 1782. aastal.Ruussaar 2021, 13.

1770. aastatel hakati Laasme ja Altnurga klaasikojas lihtsa puutuha asemel kasutama puhtamat potast, mis tõstis valmistatud klaasi kvaliteeti märgatavalt ning võimaldas toota värvitut klaasi.Reppo 2022, 147.

Laasme klaasikojas toodeti rohekast võsaklaasist pudeleid, ümaraid pudelikesi ja piimahapendamise kausse ning värvitust klaasist joogiklaase.Tvauri 2013, 262.

Klaasikoja asukohast on arheoloog Andres Tvauri 2010.–2011. aastal toimunud välitööde käigus leidnud 100 m diameetriga alalt klaasitootmisjääke. Laasme klaasikoda on arvel pärandkultuuriobjektina.

 Viited 

 Kirjandus 
 Reppo, M. (2022). "Lääne-Eesti ja muu maailm: võrdlevalt Haapsalu ja Pärnu klaasileidudest". Läänemaa Muuseumi Toimetised, XXIV, 140–170.
 Roosma, M. (1969). "The glass industry of Estonia on the 18th and 19th century". Journal of Glass Studies, 11, 70–85.
 Ruussaar, A. (2021). Klaasimeistrid. Eesti klaasitööstuse ajalugu ja toodang. Tallinn: Kirjastus Äripäev.
 Tvauri, A. (2013). "Archaeological investigations on the sites of the glassworks of Central Estonia". Archaeological Fieldwork in Estonia 2012, 259–270.
 Varep, E. (1962). "Klaasitööstusest Eestis. Peatükk Eesti loodusvarade kasutamise ajaloost". Eesti Loodus, 4, 199–204.

Kategooria:Kursi kihelkond
Kategooria:Eesti klaasitööstus